मेडलिन एयरपोर्ट से जारी बयान में कहा गया है कि हादसे में छह लोगों को जीवित बचा लिया गया है, जिनमें से तीन फुटबॉल खिलाड़ी भी शामिल है। अस्पताल भेजे गए सभी घायल होश में हैं और बात कर पा रहे हैं। दुर्घटना स्थल पर कुछ भी साफ दिखाई नहीं देने के कारण राहत और बचाव दल को दुर्घटना स्थल तक पहुंचने में काफी दिक्कतों का सामना करना पड़ रहा है। हादसा शहर के पहाड़ी इलाके में हुआ है जहां बारिश भी हो रही थी।